Emmental, Emmentaler, Emmenthal, utawi Emmenthaler inggih punika kèju saking Swiss ingkang dipundamel saking susu sapi mentah gadhah kathah bolongan utawi mata mawi ukuran ingkang ageng.[1] Keju punika kondhang minangka "keju Swiss" ing Amerika Utara sanajan kèju Swiss boten tansah tumuju ing Emmental.[2] Tiruan kèju Emmental ing Norwegia kondhang kanthi namanama Jarlsberg.[1] Kèju punika pikantuk namanipun saking dhaérah asalipun inggih punika lembah Emme ing Canton Bern lan sampun pikantuk sertifikasi saking AOC (Appellation d'Origine Contrôlée).[3] Sertifikasi AOC damel namung kèju ingkang dipunproduksi ing Emmental kemawon ingkang saged dipunparingi label "Emmentaler Swiss".[3] Ananging nama "kèju Emmental" boten dipunjagi saéngga kathah ingkang niru ing manéka nagara.